CELEX: 62017CN0019
Language: sk
Date: 2017-01-17 00:00:00
Title: Vec C-19/17: Návrh na začatie prejudiciálneho konania, ktorý podal Sąd Okręgowy we Wrocławiu (Poľsko) 17. januára 2017 – Skarb Państwa, v zastúpení: Wojewoda Dolnośląski/Gmina Trzebnica

22.5.2017   
            
            
               SK
            
            
               Úradný vestník Európskej únie
            
            
               C 161/6
            
         Návrh na začatie prejudiciálneho konania, ktorý podal Sąd Okręgowy we Wrocławiu (Poľsko) 17. januára 2017 – Skarb Państwa, v zastúpení: Wojewoda Dolnośląski/Gmina Trzebnica
   (Vec C-19/17)
   (2017/C 161/08)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Okręgowy we Wrocławiu
   
      Účastníci konania pred vnútroštátnym súdom
   
   
      Žalobca: Skarb Państwa, v zastúpení: Wojewoda Dolnośląski (Vojvoda z Dolného Sliezska)
   
      Žalovaná: Gmina Trzebnica (mesto Trzebnica)
   
      Prejudiciálne otázky
   
   
               1.
            
            
               Považujú sa plnenia, ktoré príjemca získa zo zmluvných pokút alebo z náhrad škody vyplývajúcich z nesplnenia povinnosti alebo zo splnenia povinnosti po lehote, za príjmy v zmysle pravidla č. 2 nariadenia Komisie (ES) č. 448/2004 z 10. marca 2004, ktorým sa mení a dopĺňa nariadenie (ES) č. 1685/2000, ktorým sa ustanovujú podrobné pravidlá vykonávania nariadenia Rady (ES) č. 1260/1999 s ohľadom na uplatniteľnosť výdavkov pre činnosti spolufinancované štrukturálnymi fondmi a ktorým sa zrušuje nariadenie (ES) č. 1145/2003 (1)?
            
         
               2.
            
            
               V prípade kladnej odpovede na prvú otázku:
               
                           a)
                        
                        
                           Možno príjem v podobe zmluvnej pokuty znížiť o straty a dodatočné náklady, ktoré príjemcovi vznikli v dôsledku nesplnenia zmluvy alebo zo splnenia zmluvy po lehote zo strany realizátora projektu?
                        
                     
                           b)
                        
                        
                           Považuje sa plnenie realizátora projektu v podobe iných prác vykonaných pre príjemcu, ktoré nijako nesúvisia s predmetom financovania, výmenou za sa oslobodenie od povinnosti zaplatiť zmluvnú pokutu (datio in solutum), za príjem v zmysle pravidla č. 2 nariadenia Komisie (ES) č. 448/2004 z 10. marca 2004, ktorým sa mení a dopĺňa nariadenie (ES) č. 1685/2000, ktorým sa ustanovujú podrobné pravidlá vykonávania nariadenia Rady (ES) č. 1260/1999 s ohľadom na uplatniteľnosť výdavkov pre činnosti spolufinancované štrukturálnymi fondmi a ktorým sa zrušuje nariadenie (ES) č. 1145/2003?
                        
                     
         
               3.
            
            
               V prípade kladnej odpovede na prvú a druhú otázku písm. a): má sa za výšku príjmov dosiahnutých príjemcom považovať výška zmluvnej pokuty vyčíslenej realizátorovi projektu alebo aj hodnota náhradného plnenia?
            
         
               4.
            
            
               Možno po ukončení pomoci v zmysle pravidla č. 2 nariadenia Komisie (ES) č. 448/2004 z 10. marca 2004, ktorým sa mení a dopĺňa nariadenie (ES) č. 1685/2000, ktorým sa ustanovujú podrobné pravidlá vykonávania nariadenia Rady (ES) č. 1260/1999 s ohľadom na uplatniteľnosť výdavkov pre činnosti spolufinancované štrukturálnymi fondmi a ktorým sa zrušuje nariadenie (ES) č. 1145/2003 znížiť objem spolufinancovania o výšku príjmov, ktoré príjemca dosiahol počas obdobia poskytovania pomoci?
            
         
               5.
            
            
               V prípade kladnej odpovede na štvrtú otázku, možno znížiť objem financovania o príjmy dosiahnuté príjemcom, ak ich členský štát Komisii neoznámil pred ukončením pomoci?
            
         
      (1)  Ú. v. EÚ L 72, s. 66, Mim. vyd. 14/002, s. 3.